OR มอบโปรฯเติมน้ำมันครบ 300 บ. รับฟรีสินค้าไทยเด็ด 1 ชิ้น เริ่มพรุ่งนี้-1 ม.ค.65
OR มอบโปรโมชั่นฉลองเทศกาลส่งท้ายปีเก่าต้อนรับปีใหม่ เมื่อเติมน้ำมันครบ 300 บ. รับฟรีสินค้าไทยเด็ด 1 ชิ้น ได้ตั้งแต่วันที่ 31 ธ.ค.64 – 1 ม.ค.65 ที่สถานีบริการน้ำมันพีทีที สเตชั่น ทุกสาขาทั่วประเทศที่ร่วมรายการ
30 ธ.ค. 2564

สถานีบริการน้ำมัน พีทีที สเตชั่น ในเครือ บริษัท ปตท. น้ำมันและการค้าปลีก จำกัด (มหาชน) หรือ OR ขอส่งมอบความสุขคืนสู่ลูกค้ากับโปรโมชั่นฉลองเทศกาลส่งท้ายปีเก่าต้อนรับปีใหม่ ด้วยของขวัญสุดพิเศษกว่า 2 ล้านชิ้น โดย พีทีที สเตชั่น ขอเป็นตัวกลางส่งต่อความสุขจากชุมชนด้วยการอุดหนุนสินค้าจากผู้ประกอบการรายย่อยและนำมามอบเป็นของขวัญชิ้นพิเศษให้ลูกค้าที่มาเติมน้ำมัน ซึ่งไม่เพียงจะเติมเต็มรอยยิ้มของผู้บริโภคที่เข้ามาใช้บริการที่ พีทีที สเตชั่น แต่ยังช่วยกระจายรายได้กลับสู่ชุมชน เติมเต็มความสุข ได้ความอิ่มใจทั้งผู้ผลิต ผู้ให้ และผู้ได้รับ
สำหรับเติมเต็มรอยยิ้มให้ชุมชนต้อนรับปีใหม่ เมื่อเติมน้ำมันครบ 300 บาทขึ้นไปต่อใบเสร็จ รับฟรี สินค้าไทยเด็ด 1 ชิ้น มูลค่า 10 บาท อาทิ มะขามแก้ว ตราบ้านมะขาม, กล้วยตาก ตราแดดดี บานาน่า, ถั่วลายเสือคั่ว ตราคุณลุง, กล้วยตาก ตราไฮโซ และกล้วยกรอบ ตราบานาน่า โดยสินค้าจะมีความแตกต่างกันไปแต่ละพื้นที่
ทั้งนี้ร่วมเติมเต็มผู้คน เติมเต็มชุมชน ไปกับพีทีที สเตชั่น ศูนย์กลางของความสุข เติมเต็มรอยยิ้มทุกการเดินทาง พร้อมรับโปรโมชั่นสำหรับเทศกาลปีใหม่ได้ตั้งแต่วันที่ 31 ธันวาคม 2564 – 1 มกราคม 2565 ที่สถานีบริการน้ำมันพีทีที สเตชั่น ทุกสาขาทั่วประเทศที่ร่วมรายการ